Hjelset Auto

Hjelset Auto var et rutebilselskap med historie tilbake til 1929. "Hjelsetruta" ble da opprettet av Torstein Vorpenes på Hjelset i dagens Molde kommune i Møre og Romsdal.

Historie
Vorpenes drev rutekjøring Hjelset-Molde 1929-1943. Han gav opp rutedriften etter en brann i 1943. Ruta ble da overtatt av Aarø Automobilselskap og drevet videre som datterselskap til 1973. Datterselskapet fikk navnet Hjelset Auto A/S. Det var felles ledelse med Aarø Automobilselskap i alle år. Selskapet fortsatte med disse rutene:

 Hjelsetruten: Eidseter-Opdøl-Molde, person-, gods- og melkerute 
 Mordalruten: Mordal-Molde, person-, gods- og melkerute
 Ringbussen: Bybusser i Molde, oppstart i 1953 med Østre og Vestre ring

Hjelset Auto hadde stor vekst i trafikken utover 1950- og 1960-tallet. Det ble stadig flere ruteavganger og dessuten flere ruter på Ringbussen.

Rutevogner fra Hjelset Auto var lakkert i samme farger som vogner fra Aarø Automobilselskap/Aarø og Molde Auto, gul og mørk blå (se bilder). 
Da Hjelset Auto opphørte i 1972 hadde selskapet 13 rutevogner og 18 helårsansatte Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 (1973). Molde: Fylkesutvalget..

Litteratur
 Haugen, K. R., Skudal, S., & Ottesen, H. (1966). Over til rutebil : avdeling Møre og Romsdal 1930-1965. Ålesund: NRF.
 Oterhals, M. (1983). 75 år i trafikantenes tjeneste: Molde bilruter A.S. 12. mai 1908 - 12. mai 1983. Molde: E. K. Hansen Eftf.

 Referanser 

Eksterne lenker
 Busser fra Hjelset Auto på Digitalt Museum

Kategori:Tidligere norske busselskaper
Kategori:Kollektivtransport i Møre og Romsdal
Kategori:Etableringer i 1943
Kategori:Samferdsel i Molde
Kategori:Møre og Romsdals samferdselshistorie
Kategori:Moldes historie